CELEX: 62022TN0203
Language: hu
Date: 2022-04-15 00:00:00
Title: T-203/22. sz. ügy: 2022. április 15-én benyújtott kereset – Hollandia kontra Bizottság

2022.6.20.   
            
            
               HU
            
            
               Az Európai Unió Hivatalos Lapja
            
            
               C 237/59
            
         
      2022. április 15-én benyújtott kereset – Hollandia kontra Bizottság
      (T-203/22. sz. ügy)
      (2022/C 237/76)
      Az eljárás nyelve: holland
      
         Felek
      
      
         Felperes: Holland Királyság (képviselők: M. Bulterman és J. Langer meghatalmazottak)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Európai Bizottság 2022. február 15-i Ares (2022) 1097097 számú, a Holland Királyság által benyújtott, a 2022. január 6-i határozat felülvizsgálatára és a jogalap nélkül kifizetett összegek visszatéríttetésére nyitva álló nyolcéves határidő négy évvel való meghosszabbítására irányuló kérelmét elutasító határozatát;
               
            
                  —
               
               
                  az Európai Bizottságot kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első jogalap azon alapul, hogy a 2022. február 15-i határozat alapja az a téves feltevés, hogy a visszatéríttetésre vonatkozó eljárás még nem zárult le.
               
            
                  2.
               
               
                  A második jogalap azon alapul, hogy az Európai Bizottság tévesen alkalmazza az 1306/2013 rendelet 54. cikke (2) bekezdésének harmadik albekezdését, mivel azt feltételezi, hogy Hollandiának róható fel a nyolcéves határidő túllépése.